Eth califa, en desvelhar-se peth maitin, se trapèc tan satisfèt dera net que venguie de passar en braça dera vèrge Fetnah, que manèc cridar as escrivans de milhor letra entà qu’escriuessen era istòria de Ghanem des deth principi enquiath finau, e l’embarrèc en armari des papèrs, pr’amor de qué podesse servir de leçon as generacions futures, e siguesse estonament e delícia des sabents que se tenguessen a lieger-la damb respècte e a admirar era òbra d’Aqueth que creèc eth dia e era net.